ซึ่งที่ประชุมได้ข้อสรุปว่าจะแยกเงินบริจาคออกเป็นสองส่วน โดยส่วนแรกนำไปซื้อสิ่งของที่จำเป็นต่อการศึกษาให้กับนักเรียน และสถานศึกษา ประมาณ 1.2 ล้านกว่าบาท ส่วนที่เหลืออีกประมาณ 8 แสนบาท จะจัดตั้งเป็นกองทุนการศึกษาให้กับนักเรียนที่สูญเสียพ่อ-แม่ หรือ สูญเสียทั้งพ่อและแม่ รวมทั้งผู้อุปการะ เพื่อให้เยาวชนของชาติได้รับการดูแล อย่างน้อยเพื่อเป็นการเยียวยาเบื้องต้นทั้งนี้ คณะของชมรมค่ายอาสาเนชั่นฯจะเดินทางไปเยียวยาช่วยเหลือนักเรียน และสถานศึกษาใน 3 จังหวัดภาคเหนือระหว่างวันที่ 24-28 กรกฎาคม ที่จะถึงนี้ นำโดยนายธนะชัย  สันติชัยกุล รองกรรมการผู้จัดการเครือเนชั่นและนายชาลี วาระดี ประธานชมรมค่ายอาสาเนชั่น และในโอกาสเดียวกันนี้ ทีมงานก็จะสำรวจหาเด็กนักเรียนที่สูญเสียพ่อแม่ หรือผู้อุปการะ เพื่อนำมาเป็นข้อมูลในการพิจารณาให้ทุนการศึกษาต่อไปนอกจากนี้ ยังมีเงินเหลือจากการเปิดรับบริจาคช่วยเหลือน้ำท่วมภาคใต้ (สงขลา พัทลุง นครศรีธรรมราช) เมื่อต้นปีที่ผ่านมาอีกประมาณ 4 แสนบาท ทางเนชั่นฯจะส่งทีมงานชมรมค่ายอาสาเนชั่นไปสำรวจพื้นที่ใน 3 จังหวัดนี้ เพื่อพิจารณานำเงินบริจาคไปช่วยเหลือ เพื่อให้เป็นไปตามเจตนารมณ์ของผู้บริจาคในโอกาสต่อไปด้วย
คณะของชมรมค่ายอาสาเนชั่นฯจะเดินทางไปเยียวยาช่วยเหลือนักเรียนและสถานศึกษาใน 3 จังหวัดภาคใด 
ภาคเหนือ